
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 406 

5 Απριλίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση συστατικής πράξης της «Δημοτικής 
Αναπτυξιακής Επιχείρησης Πειραιά» ως προς το 

Μετοχικό Κεφάλαιο. 1 

Σύσταση Νομικού Προσώπου στο Δήμο Πειραιά με 
την επωνυμία «Ε2 Κέντρο Ανοιχτής Προστασίας 

Ηλικιωμένων Δήμου Πειραιά» (Ε2 ΚΑΠΗ). 2 

Μίσθωση'Εργου σε ένα (1) Λογιστή και μία (1) Καθα¬ 
ρίστρια από το Κ.Α.Φ. Λιμένος Ελευσίνας. 3 

Απόκτηση Ελληνικής Ιθαγένειας του ομογενούς 
(δΡΙΗΟν ΤΒΙ3ΤΑΝ) ΣΠΥΡΩΒ ΤΡΙΣΤΑΝ του ΙΩΑΝ¬ 
ΝΗ και της ΟΜΟΡΦΙΑΣ και Εξελληνισμό του επω¬ 
νύμου του από ΣΠΥΡΩΒ σε ΣΠΥΡΙΔΗΣ . 4 

Καθορισμός αμοιβής μελών της Ομάδας Στήριξης 
του προγράμματος «ΠΟΛΙΤΕΙΑ» στην Περιφέρεια 

Ηπείρου. 5 

Τροποποίηση της υπ’ αριθμ. 21734/18.10.1999 απόφα¬ 
σής μας, περί σύστασης αμιγούς Δημοτικής Επι¬ 
χείρησης με την επωνυμία «ΑΝΑΠΤΥΞΙΑΚΗ ΕΠΙ¬ 
ΧΕΙΡΗΣΗ ΔΗΜΟΥ ΑΓΙΟΥ ΔΗΜΗΤΡΙΟΥ». 6 


Τροποποίηση της υπ’ αριθμ. ΕΣ: 21140/3.7.1989 από¬ 
φασης του Νομάρχη Ιωαννίνων, περί σύστασης 
αμιγούς Κοινοτικής Επιχείρησης με την επωνυ¬ 
μία «ΚΟΙΝΟΤΙΚΗ ΕΠΙΧΕΙΡΗΣΗ ΠΟΛΙΤΙΣΤΙΚΗΣ ΚΟΙ¬ 
ΝΩΝΙΚΗΣ & ΤΟΥΡΙΣΤΙΚΗΣ ΑΝΑΠΤΥΞΗΣ ΚΡΥΦΟ- 
ΒΟΥ ΔΗΜΟΥ ΑΓΙΟΥ ΔΗΜΗΤΡΙΟΥ», όπως σήμερα 


αυτή ισχύει. 7 

Αποζημίωση μελών, εισηγητή και γραμματέα Δημο¬ 
τικής επιχείρησηςΎδρευσης - Αποχέτευσης Ηρά¬ 
κλειας Ν. Σερρών και ορισμός του αντιπροέδρου 

σε πλήρη απασχόληση. 8 

Χορήγηση άδειας άσκησης επαγγέλματος Κοινωνι¬ 
κού Λειτουργού στη Θεοδότου Στεφανία του Σο¬ 
φοκλή. 9 

Χορήγηση άδειας άσκησης επαγγέλματος Κοινωνι¬ 
κού Λειτουργού στο Λουλακίδη Παναγιώτη του 

Ηλία. 10 

Καθιέρωση υπερωριακής απογευματινής εργασίας 
κατά το έτος 2006 για μόνιμο και αποσπασμέ¬ 
νο προσωπικό της Δ/νσης Κοινωνικής Πρόνοιας 
της Νομαρχιακής Αυτοδιοίκησης Ανατολικής Ατ¬ 
τικής. 11 


Καθιέρωση υπερωριακής εργασίας κατά το Α' Τρί¬ 
μηνο 2006 για τους υπαλλήλους του Υπ. Γεωρ- 
γίας που υπηρετούν στη Νομαρχ. Αυτοδιοίκηση 

Αχάίας (Διεύθυνση Γεωργίας). 12 

Καθιέρωση υπερωριακής εργασίας Α ΤΡΙΜΗΝΟΥ 
2006 στους υπηρετούντες υπαλλήλους στη Ν.Α. 
Κέρκυρας, που απασχολούνται με τον ποιοτικό 
έλεγχο των νωπών και μεταποιημένων γεωργι¬ 
κών προϊόντων φυτικής προέλευσης. 13 

Καθιέρωση υπερωριών Α' τριμήνου 2006 για τους 
υπαλλήλους του Νομαρχιακού Διαμερίσματος Κα¬ 
βάλας που ασχολούνται με τον ποιοτικό και πο¬ 


σοτικό έλεγχο των νωπών και μεταποιημένων γε¬ 
ωργικών προϊόντων φυτικής προέλευσης. 14 

Έγκριση υπερωριακής απασχόλησης των υπαλλή¬ 
λων της Δ/νσης Κτηνιατρικής της Ν.Α Κοζάνης 
για την εφαρμογή μέτρων πρόληψης της γρίπης 

των πτηνών. 15 

Σύσταση Επιτροπής σχετικά με την εφαρμογή του 
π.δ. 47/2005. 16 


Α ΠΟΦΑΣΕΙ Σ 

Αριθμ. 07/ΔΤΑ/20934/05 (1) 


Τροποποίηση συστατικής πράξης της «Δημοτικής Ανα¬ 
πτυξιακής Επιχείρησης Πειραιά» ως προς το Μετο¬ 
χικό Κεφάλαιο. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπ. Αυτ/ση και άλλες διατάξεις». 

2. Τις διατάξεις των άρθρων 277 έως 284 του π.δ/τος 
410/1995. 

3. Την απόφαση του Υπουργού Εσωτερικών 25027/1984 
(ΦΕΚ 244/1984). 

4. Την υπ’ αριθμ. 16503/13.7.1992 απόφαση του Νομάρχη 
Πειραιά (ΦΕΚ 526 τ.Β'/1992) «Περί σύστασης αμιγούς 
Δημ. Επιχ. ΤεχνικώνΈργων Οικιστικής και Πολεοδομικής 
Ανάπλασης Πειραιά». 

5. Τις υπ’ αριθμ. 11286/2.6.1995 και 07/ΔΤΑ/12823/03/ 
6.2.2004 (ΦΕΚ 489 τ.Β75.3.94) όμοιες τροποποιητικές 
αποφάσεις μας. 

6. Την υπ’ αριθμ. 882/2005 απόφαση του Δημοτικού 
Συμβουλίου Πειραιά «Περί αύξησης του Μετοχικού Κε¬ 
φαλαίου της «Δημοτικής Αναπτυξιακής Επιχείρησης 
Πειραιά», αποφασίζουμε: 

Εγκρίνουμε την τροποποίηση της «Δημοτικής Ανα¬ 
πτυξιακής Επιχείρησης Πειραιά» ως προς το Μετοχικό 
Κεφάλαιο ως εξής: 

Ο Δήμος Πειραιά καταβάλλει επιπλέον το ποσό των 
14.673,50 € και το Μετοχικό Κεφάλαιο της «Δημοτικής 
Αναπτυξιακής Επιχείρησης Πειραιά» από 44.020,057 € 
(15.000.000 δρχ.) ανέρχεται σε 58.694.057 € (20.000.000 
δρχ). 

Κατά τα λοιπά ισχύουν οι προηγούμενες αποφάσεις 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 9 Μαρτίου 2006 

Ο Γενικός Γραμματέας Περιφέρειας 
ΧΑΡ. ΜΑΝΙΑΤΗΣ 

-*- 

Αριθμ. 07/ΔΤΑ/2232 (2) 

Σύσταση Νομικού Προσώπου στο Δήμο Πειραιά με την 
επωνυμία «Ε2 Κέντρο Ανοιχτής Προστασίας Ηλικιω¬ 
μένων Δήμου Πειραιά» (Ε2 ΚΑΠΗ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Το άρθρο 9 του ν. 2503/1997 (ΦΕΚ 107/Α730.5.1997). 

2. Τις διατάξεις του άρθρου 203 π.δ. 410/1995 (ΦΕΚ 
231/Αή. 

3. Την υπ’ αριθμ. οικ. 16978/12.11.2003 απόφαση του 
Γενικού Γραμματέα Περιφέρειας Αττικής (ΦΕΚ 1693/ 
Β718.11.2003) «περί μεταβίβασης αρμοδιοτήτων και εξου¬ 
σίας υπογραφής “ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ” 
αποφάσεων, εγγράφων και άλλων πράξεων στο Γ ενικό 
Δ/ντή Περιφέρειας». 

4. Την υπ’ αριθμ. 52/25.1.2006 απόφαση του Δημοτικού 
Συμβουλίου Πειραιά περί συστάσεως του Νομικού Προ¬ 
σώπου «Ε2 Κέντρο Ανοιχτής Προστασίας Ηλικιωμένων 
Δήμου Πειραιά» (Ε2 ΚΑΠΗ), αποφασίζουμε: 

Συστήνουμε ίδιο Νομικό Πρόσωπο με την επωνυμία 
«Ε2 Κέντρο Ανοιχτής Προστασίας Ηλικιωμένων Δήμου 
Πειραιά» (Ε2 ΚΑΠΗ) προκειμένου να τεθεί σε άμεση 
εφαρμογή το πρόγραμμα εξωιδρυματικής προστασίας 
ηλικιωμένων ατόμων στη περιοχή του Ε' Δημ. Διαμε¬ 
ρίσματος του Δήμου Πειραιά και να εξυπηρετηθούν οι 
ηλικιωμένοι κάτοικοι του Αγ. Δημητρίου. 

Το Κέντρο θα έχει σκοπό την παροχή ιατροκοινωνικής 
προστασίας στα ηλικιωμένα άτομα που έχουν υπερβεί 
το 60° έτος της ηλικίας τους καθώς και σε άλλα που 
έχουν ανάγκη προστασίας έναντι συμβολικής συμμετο¬ 
χής αυτών, ώστε να παραμείνουν στην οικογένεια και 
την Κοινότητα. 

Στα προστατευόμενα από το Κέντρο άτομα παρέχεται 
ιατροφαρμακευτική περίθαλψη, φυσιοθεραπευτική αγω¬ 
γή, εργασιοθεραπεία, κοινωνική εργασία, μέριμνα για νο¬ 
σοκομειακή περίθαλψη, βοήθεια στο σπίτι, οργανωμένη 
ψυχαγωγία καθώς και κάθε είδους εξυπηρέτηση. 

Πόροι του Νομικού Προσώπου είναι: 

ί. Ετήσια επιχορήγηση του Δήμου Πειραιά, με ανάλογη 
εγγραφή στο Δημοτικό προϋπολογισμό με το ποσό των 
120.000 €. 


μ. Εισφορές, δωρεές, συνδρομές, κληρονομιές, κλη¬ 
ροδοσίες. 

μι. Επιχορήγηση ή κάθε άλλη παροχή του Κράτους 
είτε απευθείας προς το Νομικό Πρόσωπο είτε μέσω 
του Δήμου. 

ίν. Έσοδα από συμβολική χρηματική εισφορά μελών 
που έχουν ανάγκη προστασίας. 

ν. Κάθε άλλο νόμιμο έσοδο που δεν κατονομάζεται 
ειδικά. 

Το Κέντρο Ανοιχτής Προστασίας Ηλικιωμένων θα εξυ¬ 
πηρετήσει άτομα του Ε' Δημοτικού Διαμερίσματος και 
συγκεκριμένα της περιοχής του Αγ. Δημητρίου. 

Το συνιστώμενο Νομικό Πρόσωπο θα διοικείται από 
7μελές Διοικητικό Συμβούλιο το οποίο θα απαρτίζεται 
από τους: 

1. Τον εκάστοτε Δήμαρχο Πειραιά ή τον Αντιδήμαρχο 
που ορίζει ο Δήμαρχος ως Πρόεδρο. 

2. Ένα Δημοτικό Συμβούλιο που ορίζεται με απόφαση 
του Δημοτικού Συμβουλίου. 

3. Ένα αιρετό μέλος του Κέντρου Ανοικτής Προστα¬ 
σίας Ηλικιωμένων που εκλέγεται ανάμεσα από τα μέλη 
του. 

4. Έναν Κοινωνικό Λειτουργό, υπάλληλο του Υπουρ¬ 
γείου Υγείας και Πρόνοιας που ορίζεται από το Υπουρ¬ 
γείο. 

5. Ένα δημότη που προτείνει ο Δήμαρχος ανάμεσα 
σε πρόσωπα τα οποία ασχολούνται με ανθρωπιστικά 
επαγγέλματα και ορίζεται με απόφαση του Δημοτικού 
Συμβουλίου. 

6. Έναν αιρετό εκπρόσωπο των εργαζομένων στο 
ΚΑΠΗ. 

7. Έναν εκπρόσωπο των τοπικών συλλόγων των συ¬ 
νταξιούχων. 

Το Διοικητικό Συμβούλιο εκλέγει από τα μέλη του τον 
Αντιπρόεδρο και το γραμματέα του. 

Η θητεία του Διοικητικού Συμβουλίου ακολουθεί τη 
Δημοτική περίοδο. Αν κατά τη διάρκεια της θητείας 
του κενωθεί θέση για οποιονδήποτε λόγο, ορίζονται 
νέα μέλη. 

Μέχρι εκλογής του αιρετού μέλους από τα μέλη του 
Κέντρου ή μέχρι να πληρωθεί οποιαδήποτε θέση μέλους 
που μένει κενή, το Διοικητικό Συμβούλιο λειτουργεί με 
την ελλιπή σύνθεσή του που δεν μπορεί να είναι κατώ¬ 
τερη από τον αριθμό που απαιτείται για την απαρτία. 

Το Νομικό Πρόσωπο θα εκπροσωπείται στα δικαστή¬ 
ρια και σε κάθε αρχή από τον Πρόεδρο του και αν αυτός 
απουσιάζει ή κωλύεται από τον Αντιπρόεδρο. 

Μετά την έγκριση της σύστασης του Κέντρου, το 
Συμβούλιο θα κληθεί και πάλι για να ψηφίσει τον Ορ¬ 
γανισμό και Κανονισμό Λειτουργίας του, ο οποίος θα 
καθορίζει ειδικότερα και με βάση τα άρθρα 203 και 205 
του π.δ. 410/1995, τον τρόπο εσωτερικής οργάνωσης 
και διακίνησης των υπηρεσιών του, τον καθορισμό του 
αναγκαίου και ειδικευμένου προσωπικού, το οποίο θα 
ανταποκριθεί στην εκπλήρωση του προγράμματος, τον 
τρόπο της πρόσληψής του, τον τρόπο της οικονομικής 
διοίκησης και διαχείρισής του και κάθε άλλη περίπτωση 
που προβλέπει ο νόμος για τη καλή αποδοτική λει¬ 
τουργία του. 

Απ’ αυτή θα προκληθεί δαπάνη ύψους 120.000 € σε 
βάρος του προϋπολογισμού του Δήμου οικονομικού 
έτους 2006, ενώ για τα επόμενα έτη η δαπάνη που θα 

βαραίνει το προϋπολογισμό του Δήμου για το Ε2 ΚΑΠΗ 
θα ανέρχεται στο ποσό των 120.000 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 21 Φεβρουάριου 2006 

Με εντολή Γενικού Γραμματέα Περιφέρειας 
Η Γ ενική Διευθύντρια 
ΑΙΚ. ΓΙΑΒΑΣΗ 
-♦- 

Αριθμ. 1591 (3) 

Μίσθωση Έργου σε ένα (1) Λογιστή και μία (1) Καθαρί¬ 
στρια από το Κ.Α.Φ. Λιμένος Ελευσίνας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

Τις διατάξεις: 

1. Του άρθρου 15 παρ.1 του ν. 1735/1987 «Προσλήψεις 
στο Δημόσιο Τομέα, Κοινωνικός Έλεγχος στη Δημόσια 
Διοίκηση, πολιτικά δικαιώματα και άλλες διατάξεις» 
(ΦΕΚ195 τ.Α'), όπως αντικαταστάθηκε με το άρθρο 6 του 
ν. 2527/1997 «Τροποποίηση και συμπλήρωση διατάξεων 
του ν. 2190/1994 και άλλες διατάξεις (ΦΕΚ 206 τ.Α'). 

2. Τ ου άρθρου 29 Α του ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137 τ.Α'), το οποίο προστέθηκε 
με το άρθρο 27 του ν. 2081/1992 (ΦΕΚ 154 τ.Α') και τροπο¬ 
ποιήθηκε με την παρ.2α του αρ.1 του ν. 2469/1997 (Α' 38). 

3. Τις διατάξεις του ν. 2503/1997 «Διοίκηση, Οργάνωση, 
Στελέχωση της Περιφέρειας, Ρύθμιση Θεμάτων για την 
Τοπ. Αυτ/ση και άλλες διατάξεις». 

4. Το π.δ. 360/1997 «Διατήρηση εποπτείας Νομικών 
Προσώπων Δημοσίου Δικαίου από το Υπουργείο Ερ¬ 
γασίας και Κοινωνικών Ασφαλίσεων». 

5. Την υπ’ αριθμ. 55/11.11.1998 ΠΥΣ «Αναστολή διορι¬ 
σμών και προσλήψεων στο Δημόσιο Τομέα» (ΦΕΚ 252/ 
Α'/12.1.1998) όπως αυτή τροποποιήθηκε με την υπ’ αριθμ. 
45/2000 όμοια (ΦΕΚ 171/τ.Α'/2000). 

6. Την υπ’ αριθμ. ΔΙΠΠ/Φ/ΕΓΚΡ/1/43/416/17.2.2003 από¬ 
φαση της Επιτροπής του άρθρου 2 παρ.1 της υπ’ αριθμ. 
55/1998 Π.Υ.Σ. (ΦΕΚ 252Α/12.11.1998). 

7. Το υπ’ αριθμ. ΔΙΠΠ/Φ.ΕΓΚΡ. 1/1569/18.2.2003 έγγραφο 
του Υπουργείου Εσωτερικών Δημόσιας Διοίκησης και 
Αποκέντρωσης. 

8. Την από 21.10.2005 βεβαίωση της Νομικού Συμβούλου 
Δήμου Ελευσίνας Ελένης Α. Σουρλή, σύμφωνα με την 
οποία, οι συμβάσεις μίσθωσης έργου ενός (1) λογιστή 
και μίας (1) καθαρίστριας για τις ανάγκες της Υπηρεσίας 
του Κεφαλαίου Αποζημίωσης Φορτοεκφορτωτών Λιμένος 
Ελευσίνας, πρόκειται για γνήσιες συμβάσεις έργου, που 
δεν υποκρύπτουν εξαρτημένη εργασία, αποφασίζουμε: 

1. Καθορίζουμε τον αριθμό των προσώπων που είναι 
απαραίτητα να τους ανατεθεί έργο με σύμβαση μίσθω¬ 
σης, σύμφωνα με τις διατάξεις και το άρθρο 681 του 
Αστικού Κώδικα σε ένα (1) λογιστή και μία (1) καθαρί¬ 
στρια από το ΚΑΦ Λιμένος Ελευσίνας. 

2. Το έργο που ανατίθεται στον α) Λογιστή, αφορά τις 
διάφορες λογιστικές εργασίες του Κ.Α.Φ. Λιμένος Ελευ¬ 
σίνας και β) στην Καθαρίστρια αφορά την καθαριότητα 
των γραφείων αυτού (Κ.Α.Φ. Λιμένος Ελευσίνας). 

3. Τόπος εκτέλεσης αυτού του έργου, ορίζεται το ΚΑΦ 
Λιμένος Ελευσίνας και η απασχόληση του Λογιστή και 
της Καθαρίστριας θα γίνει υπό τις οδηγίες των αρμο¬ 
δίων οργάνων του Κ.Α.Φ. Λιμένος Ελευσίνας. 


4. Το χρονικό διάστημα που απαιτείται για την ολι¬ 
κή παράδοση των προηγουμένων έργων και η οποία 
θα καθορίζεται με τις ειδικές εντολές των αρμοδίων 
οργάνων του Κ.Α.Φ. Λιμένος Ελευσίνας, ανέρχεται σε 
δώδεκα (12) μήνες. 

5. Η δαπάνη για την ανάθεση του ανωτέρω έργου, 
ορίζεται στο ποσό των 11.738,81 € για το Λογιστή πε¬ 
ρίπου και 6.000,00 € για την Καθαρίστρια και έχουν 
προβλεφθεί στο συνταχθέντα προϋπολογισμό του Κ.Α.Φ. 
Λιμένος Ελευσίνας, οικονομικού έτους 2006. 

6. Το έργο αυτό αφορά εργασίες, οι οποίες λόγω της 
ειδικής φύσης δεν ανάγονται στον κύκλο των συνήθων 
καθηκόντων των υπηρεσιών του ΚΑΦ Λιμένος Ελευσίνας 
και είναι προφανές, ότι το αντικείμενο των εργασιών 
της μίσθωσης του έργου, δεν καλύπτουν πάγιες ανάγκες 
και δεν υποκρύπτουν εξαρτημένη εργασία, ενώ δεν είναι 
δυνατόν οι εργασίες αυτές να διεκπεραιωθούν από το 
προσωπικό που υπηρετεί στο ΚΑΦ Λιμένος Ελευσίνας 
και λόγω του ότι απαιτούνται εξειδικευμένες γνώσεις 
και λόγω της ανεπάρκειας προσωπικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 22 Φεβρουάριου 2006 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

(4) 

Απόκτηση Ελληνικής Ιθαγένειας του ομογενούς (ΒΡΙΒΟν 
ΤΒΙδΤΑΝ) ΣΠΥΡΩΒ ΤΡΙΣΤΑΝ του ΙΩΑΝΝΗ και της 
ΟΜΟΡΦΙΑΣ και Εξελληνισμό του επωνύμου του από 
ΣΠΥΡΩΒ σε ΣΠΥΡΙΔΗΣ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ-ΘΡΑΚΗΣ 

Με την υπ’ αριθμ. 310/8.3.2006 απόφαση του Γενικού 
Γ ραμματέα της Περιφέρειας Ανατολικής Μακεδονίας-Θρά- 
κης, που εκδόθηκε σύμφωνα με τις διατάξεις του άρθρου 
1, του ν. 2790/2000 (ΦΕΚ 24/16.2.2000 τ.Α') όπως τροποποι¬ 
ήθηκε από το ν. 2910/2001 (ΦΕΚ 91, Α'/2.5.2001) και την υπ’ 
αριθμ. 1104/28.3.2003 (ΦΕΚ 413/Β/9.4.2003) απόφαση του 
Γ.Γ. Περιφέρειας ΑΜΘ περί μεταβίβασης αρμοδιοτήτων 
στο Γ ενικό Διευθυντή της Περιφέρειας, στο Διευθυντή και 
στους Προϊσταμένους Τ μημάτων και Γ ραφείων της Δ/νσης 
Αστικής Κατάστασης και Αλλοδαπών και Μετανάστευσης 
της ΠΑΜΘ, γίνεται δεκτή η υπ’ αριθμ. 27/30.3.2004 αίτηση 
για απόκτηση της Ελληνικής Ιθαγένειας, του ομογενούς 
(ΒΡΙΒΟν ΤΒΙδΤΑΝ) ΣΠΥΡΩΒ ΤΡΙΣΤΑΝ του ΙΩΑΝΝΗ και της 
ΟΜΟΡΦΙΑΣ και Εξελληνισμό του επωνύμου του από ΣΠΥ¬ 
ΡΩΒ σε ΣΠΥΡΙΔΗΣ, κατοίκου Κων/λεως 20 Αλεξ/πολης Ν. 
Έβρου, την οποία έλκει από τους γονείς του. 

Με εντολή Γ ενικού Γ ραμματέα Περιφέρειας 
Η Διευθύντρια 
ΕΛΕΝΗ ΠΑΝΤΑΖΗ 
-♦- 

Αριθμ. 363 (5) 

Καθορισμός αμοιβής μελών της Ομάδας Στήριξης του 
προγράμματος «ΠΟΛΙΤΕΙΑ» στην Περιφέρεια Ηπείρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του ν. 2503/1997 (ΦΕΚ 107/τ.Α/30.5.1997) 
«Διοίκηση, οργάνωση, στελέχωση της Περιφέρειας, ρύθ- 

μίση θεμάτων για τη Τοπική Αυτοδιοίκηση και άλλες 
διατάξεις». 

2. Τις διατάξεις του άρθρου 4 του ν. 2880/2001 πρό¬ 
γραμμα «ΠΟΛΙΤΕΙΑ» για τη μεταρρύθμιση και τον εκσυγ¬ 
χρονισμό της Δημόσιας Διοίκησης και άλλες διατάξεις. 

3. Τις διατάξεις του ν. 3205/2003 (ΦΕΚ 297/Α) «Μι- 
σθολογικές ρυθμίσεις λειτουργών και υπαλλήλων του 
Δημοσίου, ΝΠΔΔ και ΟΤΑ κ.λπ.». 

4. Τον Κανονισμό Εφαρμογής του Προγράμματος «ΠΟ¬ 
ΛΙΤΕΙΑ» και ιδιαίτερα τις διατάξεις του άρθρου 3 (ΦΕΚ 
112 0/Α/8.8.2005). 

5. Την πράξη υπ’ αριθμ. 8/6.4.2004 του Υπουργικού 
Συμβουλίου με θέμα «Εγκριση του Ε.Π. Πολιτεία για την 
τριετία 2005-2007». 

6. Την υπ’ αριθμ. 3247/1.12.2004 απόφαση του ΓΓΠΗ 
με την οποία συγκροτήθηκε η ομάδα στήριξης για την 
εφαρμογή του προγράμματος «ΠΟΛΙΤΕΙΑ» στην Περι¬ 
φέρεια Ηπείρου. 

7. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού και η αποζημίωση των μελών της ομά¬ 
δας στήριξης του προγράμματος θα βαρύνει τον προϋπο¬ 
λογισμό του προγράμματος ΠΟΛΙΤΕΙΑ, αποφασίζουμε: 

Καθορίζουμε, κατ’ εφαρμογή των διατάξεων του άρθρου 
18 παρ 18 του ν. 2503/1997 και του ν. 3205/2003, αποζημί¬ 
ωση 150 € κατά μήνα για τα μέλη της ομάδας Στήριξης 
του Προγράμματος «ΠΟΛΙΤΕΙΑ» με την προϋπόθεση ότι 
μετείχαν σε τέσσερις τουλάχιστον συνεδριάσεις. 

Η ισχύς της παρούσας απόφασης αρχίζει από την 
έναρξη των συνεδριάσεων της ομάδας στήριξης και 
λήγει με τη λήξη του προγράμματος «ΠΟΛΙΤΕΙΑ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 14 Μαρτίου 2006 

Ο Γενικός Γραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 

-♦- 

Αριθμ. 4337 (6) 

Τροποποίηση της υπ’ αριθμ. 21734/18.10.1999 απόφασής 
μας, περί σύστασης αμιγούς Δημοτικής Επιχείρησης 
με την επωνυμία «ΑΝΑΠΤΥΞΙΑΚΗ ΕΠΙΧΕΙΡΗΣΗ ΔΗΜΟΥ 
ΑΓΙΟΥ ΔΗΜΗΤΡΙΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 277 του Δ.Κ.Κ. (π.δ. 
410/1995). 

2. Την απόφαση του Υπουργού Εσωτερικών 
25027/9.4.1984 (Φ.Ε.Κ. 244/19.4.1984 τ.Β'). 

3. Την υπ’ αριθμ. 15/2006 απόφαση του Δ.Σ. Αγίου 
Δημητρίου. 

4. Την υπ’ αριθμ. 20922/19.9.2001 (ΦΕΚ 1271/Β/2.10.2001) 
απόφασή μας, «Μεταβίβαση αρμοδιοτήτων και παροχή 
εξουσιοδότησης υπογραφής αποφάσεων, εγγράφων κ.λπ. 
ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙΑΣ» και 

5. Την Οικονομοτεχνική μελέτη έτους 2006, αποφα¬ 
σίζουμε: 

Τροποποιούμε την παράγραφο 6 της υπ’ αριθμ. 
21734/18.10.1999 απόφασής μας, ως εξής: 

Ο Δήμος Αγίου Δημητρίου διαθέτει στην επιχείρηση το 
χρηματικό ποσό των 45.347,03 ευρώ, ως ίδια συμμετοχή 
στο αρχικό κεφάλαιό της (αύξηση κατά 16.000,00 ευρώ). 


Κατά τα λοιπά ισχύει η προηγούμενη απόφασή μας. 

Κάλυψη δαπάνης: 

Με την παρούσα κανονιστική πράξη ο Δήμος Αγίου Δη¬ 
μητρίου επιβαρύνεται με το ποσό των 16.000,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 28 Φεβρουάριου 2006 

Με εντολή Γ ενικού Γ ραμματέα Περιφέρειας 
Ο Προϊστάμενος Γ ενικής Διεύθυνσης 
ΔΗΜΗΤΡΙΟΣ ΜΠΑΛΤΟΓΙΑΝΝΗΣ 

-♦- 

Αριθμ. 4336 (7) 

Τροποποίηση της υπ’ αριθμ. ΕΣ: 21140/3.7.1989 απόφα¬ 
σης του Νομάρχη Ιωαννίνων, περί σύστασης αμιγούς 
Κοινοτικής Επιχείρησης με την επωνυμία «ΚΟΙΝΟΤΙ¬ 
ΚΗ ΕΠΙΧΕΙΡΗΣΗ ΠΟΛΙΤΙΣΤΙΚΗΣ ΚΟΙΝΩΝΙΚΗΣ & ΤΟΥ¬ 
ΡΙΣΤΙΚΗΣ ΑΝΑΠΤΥΞΗΣ ΚΡΥΦΟΒΟΥ ΔΗΜΟΥ ΑΓΙΟΥ 
ΔΗΜΗΤΡΙΟΥ», όπως σήμερα αυτή ισχύει. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 277 του Δ.Κ.Κ. (π.δ. 410/1995). 

2. Την απόφαση του Υπουργού Εσωτερικών 25027/ 
9.4.1984 (Φ.Ε.Κ. 244/19.4.1984 τ.Β'). 

3. Την υπ’ αριθμ. 16/2006 απόφαση του Δ.Σ. Αγίου 
Δημητρίου. 

4. Την υπ’ αριθμ. 20922/19.9.2001 (ΦΕΚ 1271/Β/2.10.2001) 
απόφασή μας, «Μεταβίβαση αρμοδιοτήτων και παροχή 
εξουσιοδότησης υπογραφής αποφάσεων, εγγράφων 
κ.λπ. ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙ¬ 
ΑΣ» και 

5. Την Οικονομοτεχνική μελέτη έτους 2006, αποφα¬ 
σίζουμε: 

Τροποποιούμε την παράγραφο 6 της υπ’ αριθμ. ΕΣ: 
21140/3.7.1989 απόφασης του Νομάρχη Ιωαννίνων, ως 
εξής: 

Ο Δήμος Αγίου Δημητρίου διαθέτει στην επιχείρηση το 
χρηματικό ποσό των 281.944,24 ευρώ, ως ίδια συμμετοχή 
στο αρχικό κεφάλαιό της (αύξηση κατά 98.000,00 ευρώ). 

Κατά τα λοιπά ισχύει η προηγούμενη απόφασή μας. 

Κάλυψη δαπάνης: 

Με την παρούσα κανονιστική πράξη ο Δήμος Αγίου Δη¬ 
μητρίου επιβαρύνεται με το ποσό των 98.000,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 28 Φεβρουάριου 2006 

Με εντολή Γ ενικού Γ ραμματέα Περιφέρειας 
Ο Προϊστάμενος Γ ενικής Διεύθυνσης 
ΔΗΜΗΤΡΙΟΣ ΜΠΑΛΤ ΟΓΙ ΑΝΝΗΣ 

-♦- 

Αριθμ. 1042 (8) 

Αποζημίωση μελών, εισηγητή και γραμματέα Δημοτι¬ 
κής επιχείρησης'Υδρευσης - Αποχέτευσης Ηράκλει¬ 
ας Ν. Σερρών και ορισμός του αντιπροέδρου σε πλή¬ 
ρη απασχόληση. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 3 παρ. 7 του ν. 1069/1980 
«Περί κινήτρων για την ίδρυση επιχειρήσεων ύδρευσης 

και αποχέτευσης» όπως αντικαταστάθηκαν με τις όμοιες 
του άρθρου 8 παρ. 9 του ν. 2839/2000. 

2. Την υπ’ αριθμ. 5631/26.7.2000 απόφασή μας «Με¬ 
ταβίβαση εξουσίας με υπογραφή “Με εντολή Γενικού 
Γ ραμματέα”». 

3. Την υπ’ αριθμ. 1/2006 απόφαση - πρόταση του Διοι¬ 
κητικού Συμβουλίου της Δημοτικής ΕπιχείρησηςΎδρευ- 
σης και Αποχέτευσης Δήμου Ηράκλειας. 

4. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού της επιχείρησης ύψους 18.000€ για το έτος 2006, 
για την οποία έχει εγγράφει ανάλογη πίστωση στον 
προϋπολογισμό αυτής και στον Κ.Α. 61-01. Τα επόμενα 
έτη προβλέπεται να προκληθεί εις βάρος των προϋπο¬ 
λογισμών της επιχείρησης, δαπάνη ύψους 18.000€ για 
κάθε ένα έτος, για την οποία θα εγγραφούν σχετικές 
πιστώσεις στους ανάλογους κωδικούς των προϋπολο¬ 
γισμών αυτών, αποφασίζουμε: 

1. Καθορίζουμε την αποζημίωση των μελών, του ει¬ 
σηγητή και του γραμματέα του Δ.Σ. της Επιχείρησης 
Ύδρευσης και Αποχέτευσης Δήμου Ηράκλειας του Ν. 
Σερρών για τη συμμετοχή τους σε συνεδριάσεις σε 65 € 
ανά συνεδρίαση. Ο αριθμός των συνεδριάσεων για τις 
οποίες μπορούν να αποζημιωθούν, μπορεί να ανέλθει 
σε τρεις (3) τον μήνα που θα πραγματοποιούνται εκτός 
των ωρών εργασίας των υπηρεσιών της επιχείρησης και 
μέχρι πέντε (5) ώρες κάθε συνεδρίαση. 

2. Ορίζουμε τον Αντιπρόεδρο της ανωτέρω επιχεί¬ 
ρησης σε πλήρη απασχόληση στην επιχείρηση με τις 
ακόλουθες αρμοδιότητες: 

α) Διοικητική επιμέλεια των υποθέσεων και των συμ¬ 
φερόντων της επιχείρησης. 

β) Στρατηγικό σχεδίασμά της επιχείρησης λογοδοτώ¬ 
ντας για τις αποφάσεις του στο Δ.Σ. της επιχείρησης. 

γ) Να αποφασίζει επί θεμάτων που αφορούν τη λει¬ 
τουργία της επιχείρησης (Διοικητικά και Τεχνικά θέ¬ 
ματα). 

δ) Να θεωρεί και να υπογράφει τα εντάλματα πλη¬ 
ρωμής. 

Η αμοιβή του ανωτέρω καθορίζεται στο ποσό των 
1.329,17 € μηνιαίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 27 Φεβρουάριου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΣΤΑΜΑΤΗΣ Μ. ΤΣΙΑΚΙΡΗΣ 

-♦- 

(9) 

Χορήγηση άδειας άσκησης επαγγέλματος Κοινωνικού 

Λειτουργού στη Θεοδότου Στεφανία του Σοφοκλή. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 1317/17.2.2006 απόφαση του Νομάρχη 
Αθηνών έχει χορηγηθεί στη Θεοδότου Στεφανία του 
Σοφοκλή άδεια άσκησης επαγγέλματος Κοινωνικού 
Λειτουργού. 

Ο Νομάρχης κ.α.α. 

Ο Αντινομάρχης Αθηνών 
ΛΕΩΝΙΔΑΣ ΑΝΩΜΕΡΙΤΗΣ 


( 10 ) 

Χορήγηση άδειας άσκησης επαγγέλματος Κοινωνικού 
Λειτουργού στο Λουλακίδη Παναγιώτη του Ηλία. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 763/24.2.2006 απόφαση του Νομάρ¬ 
χη Αθηνών χορηγείται στο Λουλακίδη Παναγιώτη του 
Ηλία άδεια ασκήσεως επαγγέλματος Κοινωνικού Λει¬ 
τουργού. 

Ο Νομάρχης κ.α.α. 

Ο Αντινομάρχης Αθηνών 

ΛΕΩΝΙΔΑΣ ΑΝΩΜΕΡΙΤΗΣ 

-♦- 

Αριθμ. οικ. 409 (11) 

Καθιέρωση υπερωριακής απογευματινής εργασίας κατά 
το έτος 2006 για μόνιμο και αποσπασμένο προσω¬ 
πικό της Δ/νσης Κοινωνικής Πρόνοιας της Νομαρχι¬ 
ακής Αυτοδιοίκησης Ανατολικής Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του π.δ. 30/1996 «Κώδικας Νομαρχιακής 
Αυτοδιοίκησης». 

2. Τις διατάξεις του άρθρου 16 του ν. 3205/2003 όπως 
αυτές τροποποιήθηκαν με τις όμοιες της παραγρ.2 του 
άρθρου 18 του ν. 3254/2004. 

3. Τις διατάξεις του άρθρου 25 παρ.7 του ν. 2738/1999. 

4. Την ανάγκη για κάλυψη εκτάκτων και τακτικών υπη¬ 
ρεσιακών αναγκών, όπως τη διάθεση και εν συνεχεία 
την αρχειοθέτηση δικαιολογητικών των δικαιούχων 
δελτίων ελεύθερης μετακίνησης στα μέσα μαζικής με¬ 
ταφοράς, χορήγηση εκτάκτων οικονομικών ενισχύσεων 
λόγω εκτάκτων καιρικών φαινομένων όπως πυρκαγιών, 
πλημμύρων και χιονοπτώσεων, χορήγηση έκτακτης οι¬ 
κονομικής ενίσχυσης για ένδεια, έλεγχος Λογαριασμού 
Α' Κοινωνικών Βοηθειών και αποστολή των δικαιολο- 
γητικών στον Πάρεδρο για απαλλαγή υπολόγων του 
ανωτέρω λογαριασμού, αποστολή καταστάσεων στο 
ΑΣΕΠ περί προσλήψεων εποχιακού προσωπικού 2006, 
λόγω των οποίων οι υπάλληλοι της Δ/νσης Κοινωνικής 
Πρόνοιας της Νομαρχιακής μας Αυτοδιοίκησης απασχο¬ 
λήθηκαν και εξακολουθούν να απασχολούνται πέραν 
του κανονικού ωραρίου εργασίας. 

5. Το γεγονός ότι για την ανωτέρω υπερωριακή απα¬ 
σχόληση έχουν προβλεφθεί σχετικές πιστώσεις στον 
οικονομικό προϋπολογισμό έτους 2006 Ε.Φ. 151 της Νο¬ 
μαρχιακής Αυτοδιοίκησης Ανατολικής Αττικής Δ/νσης 
Κοινωνικής Πρόνοιας, αποφασίζουμε: 

Καθιερώνουμε υπερωριακή απογευματινή με αμοιβή 
απασχόληση εννιακοσίων πενήντα (950) ωρών για έξι 
(6) υπαλλήλους της Διεύθυνσης Κοινωνικής Πρόνοιας 
της Νομαρχιακής Αυτοδιοίκησης Ανατολικής Αττικής 
που απασχολούνται με τα αναφερόμενα στο στοιχείο 
(4) αντικείμενα της Υπηρεσίας. 

Η ανωτέρω υπερωριακή εργασία θα παρασχεθεί μέχρι 
30.6.2006. 

Κάλυψη δαπάνης: 

Το ύψος της ανωτέρω προκαλούμενης δαπάνης, που 
ανέρχεται στο ποσό των 5.500,00 € θα καλυφθεί από 
πιστώσεις που έχουν προβλεφθεί στον οικονομικό προ¬ 
ϋπολογισμό έτους 2006 ΕΦ 151, για υπερωριακή εργασία 
(ΚΑΕ 0511) της Νομαρχιακής Αυτοδιοίκησης Ανατολικής 
Αττικής, Δ/νσης Κοινωνικής Πρόνοιας. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 15 Μαρτίου 2006 

Ο Νομάρχης 
ΛΕΩΝΙΔΑΣ ΚΟΥΡΗΣ 

-♦- 

Αριθμ. 3743 (12) 

Καθιέρωση υπερωριακής εργασίας κατά το Α' Τρίμη¬ 
νο 2006 για τους υπαλλήλους του Υπ. Γεωργίας που 
υπηρετούν στη Νομαρχ. Αυτοδιοίκηση Αχαίας (Διεύ¬ 
θυνση Γ εωργίας). 

Ο ΝΟΜΑΡΧΗΣ ΑΧΑΙΑΣ 

Έχοντας υπόψη: 

1. Τις διατάξεις του άρθρου 15 του ν. 2592/1998 όπως 
συμπληρώθηκαν με τις όμοιες του άρθρου 35 §7 του 
ν. 2738/1999 (ΦΕΚ 180 Α). 

2. Τις διατάξεις του άρθρου 2 του ν. 301/1976. 

3. Τις διατάξεις του π.δ. 30/1996 «Κώδικας Νομαρχιακής 
Αυτοδιοίκησης». 

4. Τις διατάξεις του άρθρου 10 του ν. 2732/30.7.1999. 

5. Το έγγραφο υπ’ αριθμ. 243499/2.3.2006. 

6. Την ανάγκη απασχόλησης των υπαλλήλων της Νομ. 
Αυτοδιοίκησης Αχαίας πέρα από τις ώρες υποχρεωτικής 
απασχόλησης καθώς και κατά τις Κυριακές και εξαιρέσι¬ 
μες ημέρες για την αντιμετώπιση των αναγκών του ποι¬ 
οτικού ελέγχου νωπών και μεταποιημένων γεωργικών 
προϊόντων που προορίζονται για εξαγωγή καθώς και 
τον ποιοτικό και ποσοτικό έλεγχο των σταφυλιών για 
οινοποίηση και τον έλεγχο της μεταποίησης αυτών. 

7. Το γεγονός ότι με την παρούσα απόφαση προκα- 
λείται δαπάνη σε βάρος του προϋπολογισμού ποσού € 
8.605 του οποίου οι εγκεκριμένες πιστώσεις επαρκούν, 
αποφασίζουμε: 

Α. Κρίνουμε απαραίτητη την καθιέρωση υπερωριακής 
εργασίας κατά τις απογευματινές ώρες καθώς και εργα¬ 
σίας κατά τις Κυριακές και εξαιρέσιμες ημέρες για την 
κάλυψη των αναγκών της Υπηρεσίας για το Α' Τρίμηνο 
2006 και συγκεκριμένα την απασχόληση γεωπόνων στον 
ποιοτικό έλεγχο νωπών και μεταποιημένων γεωργικών 
προϊόντων που προορίζονται για εξαγωγή. 

Β. Ορίζουμε υπεύθυνο για τον έλεγχο και παρακολού¬ 
θηση της πραγματοποίησης υπερωριακής απασχόλησης 
στον ποιοτικό έλεγχο κατά τα ανωτέρω τον προϊστά¬ 
μενο της Δ/νσης Γ εωργίας Ν. Αχαίας. 

Γ. Κατανέμουμε τις ώρες υπερωριακής απογευματινής 
απασχόλησης στη Δ/νση Γ εωργίας για το έτος 2006 
650 ώρες, (Α' Τρίμηνο). 

Δ. Κατανέμουμε τις ώρες για απασχόληση Κυριακές 
και εξαιρέσιμες ημέρες στη Δ/νση Γ εωργίας για το έτος 
2006 120 ώρες (Α' Τρίμηνο). 

Ε. Ορίζουμε τον αριθμό των γεωπόνων υπαλλήλων 
που θα χρησιμοποιηθούν στον ποιοτικό έλεγχο σε δέκα 
( 10 ). 

ΣΤ. Η κατανομή των ωρών υπερωριακής απασχόλησης 
και ωρών απασχόλησης κατά τις Κυριακές και εξαιρέ¬ 
σιμες ημέρες ανά υπάλληλο θα γίνει με απόφαση του 
προϊσταμένου της Δ/νσης Γ εωργίας Ν. Αχαίας ο οποίος 
και θα εποπτεύσει στην πραγματοποίηση της ανωτέρω 
εργασίας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 15 Μαρτίου 2006 
Ο Νομάρχης 

ΔΗΜΗΤΡ. ΑΘ. ΚΑΤΣΙΚΟΠΟΥΛΟΣ 

-♦- 

Αριθμ. 7930 (13) 

Καθιέρωση υπερωριακής εργασίας Α ΤΡΙΜΗΝΟΥ 2006 
στους υπηρετούντες υπαλλήλους στη Ν.Α. Κέρκυρας, 
που απασχολούνται με τον ποιοτικό έλεγχο των νω¬ 
πών και μεταποιημένων γεωργικών προϊόντων φυτι¬ 
κής προέλευσης. 

Ο ΝΟΜΑΡΧΗΣ ΚΕΡΚΥΡΑΣ 

Έχοντας υπόψη: 

Τις διατάξεις: 

1. Του π.δ. 30/1996 «Κώδικας Νομαρχιακής Αυτοδιοί¬ 
κησης» (ΦΕΚ 21/Α'). 

2. Του άρθρου 15 παρ.18 εδ.2 του ν. 2503/1997 «Διοίκηση, 
οργάνωση, στελέχωση Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις». 

3. Του άρθρου 16 του ν. 3205/2003 (ΦΕΚ 297/Α «Μισθο- 
λογικές ρυθμίσεις λειτουργών και υπαλλήλων του Δημο¬ 
σίου, ΝΠΔΔ και ΟΤΑ, κ.λπ. και άλλες συναφείς διατάξεις» 
με την επιφύλαξη της παράγραφου 10 του άρθρου 12 
του ν. 2503/1997 (ΦΕΚ 107/Α) και της παραγράφου 7 του 
άρθρου 25 του ν. 2738/1999 (ΦΕΚ 180/Α). 

4. Την υπ’ αριθμ. ΔΔ/3740/31.1.2006 απόφαση Νομάρχη 
Κέρκυρας «Μεταβίβαση αρμοδιοτήτων». 

5. Το υπ’ αριθμ. 243499/2.3.2006 έγγραφο του Υπουρ¬ 
γείου Αγροτικής Ανάπτυξης και Τροφίμων. 

6. Τις ανάγκες της Υπηρεσίας, αποφασίζουμε: 

Εγκρίνουμε για (2) δύο υπαλλήλους της Δ/νσης Αγρο¬ 
τικής Ανάπτυξης της Νομαρχιακής Αυτοδιοίκησης Κέρ¬ 
κυρας, που ασχολούνται με τον ποιοτικό έλεγχο των 
νωπών και μεταποιημένων γεωργικών προϊόντων, την 
καθιέρωση υπερωριακής απογευματινής εργασίας μέχρι 
40 ώρες και μέχρι 10 ώρες για Κυριακές, εξαιρέσιμες 
και νυκτερινές για το Α' Τρίμηνο 2006. Η απογευματινή 
υπερωριακή απασχόληση με αμοιβή θα εκτελείται όλες 
τις εργάσιμες ημέρες της εβδομάδας και από ώραν 
15ην έως 22ης. Υπεύθυνος για την παρακολούθηση και 
τον έλεγχο της πραγματικής προσφοράς της προα- 
ναφερόμενης εργασίας θα είναι ο Προϊστάμενος της 
Δ/νσης Αγροτικής Ανάπτυξης στην οποία ανήκουν οι 
απασχολούμενοι υπάλληλοι. 

1. Το ύψος της δαπάνης θα καλυφθεί από πιστώσεις 
του Κ.Τ.Γ.Κ και ΔΑΣΩΝ και δεν μπορεί να ξεπεράσει το 
ποσό των 351,00 ευρώ. 

Η παρούσα απόφαση δεν επιτρέπεται να έχει ανα¬ 
δρομική ισχύ πέρα του μηνός από την ημερομηνία δη¬ 
μοσίευση της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 13 Μαρτίου 2006 

Με εντολή Νομάρχη 
Η Αντινομάρχης 
ΧΡΙΣΤΙΝΑ ΛΟΥΒΡΟΥ 

Αριθμ. 6/2321 (14) 

Καθιέρωση υπερωριών Α' τριμήνου 2006 για τους υπαλ¬ 
λήλους του Νομαρχιακού Διαμερίσματος Καβάλας 
που ασχολούνται με τον ποιοτικό και ποσοτικό έλεγ¬ 
χο των νωπών και μεταποιημένων γεωργικών προϊ¬ 
όντων φυτικής προέλευσης. 

Ο ΝΟΜΑΡΧΗΣ ΚΑΒΑΛΑΣ 

Έχοντας υπόψη: 

1. Την παράγραφο 7 του άρθρου 35 του ν. 2738/1999 
(ΦΕΚ τ.Α', αριθμ. Φ. 180/9.9.1999) περί αρμοδιότητας του 
οικείου Νομάρχη για την έκδοση της παρούσης, όπως 
αντικαταστάθηκε με το άρθρο 15 του ν. 2592/1998. 

2. Το άρθρο 10 του ν. 2732/30.7.1999 σχετικά με την 
απασχόληση των γεωπόνων κατά τις Κυριακές και ημέ¬ 
ρες αργίας και νυκτερινές ώρες. 

3. Την υπ’ αριθμ. Οικ. 243499/2.3.2006 απόφαση του 
Γεν. Γραμματέα του Υπουργείου Αγροτικής Ανάπτυξης 
και Τροφίμων με το οποίο κατανέμει τις υπερωρίες για 
τον ποιοτικό και ποσοτικό έλεγχο νωπών και μεταποι¬ 
ημένων γεωργικών προϊόντων φυτικής προέλευσης Α' 
τριμήνου 2006. 

Α. Τις ανάγκες της Δ/νσης Αγροτικής Ανάπτυξης και 
Τροφίμων Καβάλας για υπερωριακή εργασία των απα- 
σχολουμένων στον ποιοτικό έλεγχο γεωργικών προϊό¬ 
ντων γεωπόνων, αποφασίζουμε: 

Εγκρίνουμε την κατανομή των παρακάτω υπερωριών 
στους εννέα (9) γεωπόνους που θα ασχοληθούν με τον 
ποιοτικό και ποσοτικό έλεγχο εισαγομένων, εξαγομέ¬ 
νων, αποσυρόμενων ή διακινούμενων στις χώρες της 
Ευρωπαϊκής Ένωσης (συμπεριλαμβανομένης και της 
εγχώριας αγοράς) γεωργικών προϊόντων νωπών και 
μεταποιημένων ή προοριζομένων για μεταποίηση κατά 
το Α' τρίμηνο 2006 ως εξής: 



(α) 

(β) 

ΣΥΝΟΛΟ 

Δαπάνη 
Υπεοωοιών (€) 

Νωπά-Μεταποιπυένα 

700 

180 

880 

6184 

ΣΥΝΟΛΟ 

700 

180 

880 

6184 


(α) Ώρες απογευματινής εργασίας. 

(β) Ώρες Κυριακών, εξαιρέσιμων και νυχτερινών. 

Η δαπάνη που προκαλείται ύψους 6.184 €, θα αντιμε¬ 
τωπιστεί από το φορέα 291 Δ/νση Αγροτικής Ανάπτυξης 
και Τροφίμων Καβάλας ΚΑΕ 0211, 2279. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 7 Μαρτίου 2006 
Ο Νομάρχης 

ΘΕΟΔΩΡΟΣ ΚΑΛΛΙΟΝΤΖΗΣ 

-♦- 

Αριθμ. Δ.Κ. 683 (15) 

Έγκριση υπερωριακής απασχόλησης των υπαλλήλων της 
Δ/νσης Κτηνιατρικής της Ν.Α Κοζάνης για την εφαρ¬ 
μογή μέτρων πρόληψης της γρίπης των πτηνών. 

Ο ΝΟΜΑΡΧΗΣ ΚΟΖΑΝΗΣ 

Έχοντας υπόψη: 

1. Τις διατάξεις: 

α) Του άρθρου 15 του ν. 2592/1998 (Α' 57). 
β) Του άρθρου 25 παρ. 7 του ν. 2738/1999 (Α'180). 
γ) Του άρθρου 16 του ν. 3205/2003 (Α' 297) «Μισθολογι- 
κές ρυθμίσεις λειτουργών και υπαλλήλων του Δημοσίου, 
Ν.Π.Δ.Δ. και ΟΤΑ και άλλες συναφείς διατάξεις». 


2. Το υπ’ αριθμ. 309873/10.11.2005 έγγραφο του Υπουρ¬ 
γείου Αγροτικής Ανάπτυξης και Τροφίμων θέσπιση Πρό¬ 
σθετων μέτρων που αφορούν τη Γρίπη των πτηνών 
και τροποποίηση των αποφάσεων του Υπ. υπ’ αριθμ. 
309756/2005 και 309760/2005. 

3. Την υπ’ αριθμ. Δ.Κ. 3193/3.11.2005 απόφαση του Νο¬ 
μάρχη Κοζάνης «περί Συγκρότησης Τοπικού Κέντρου 
Επείγουσας Ανάγκης για την αντιμετώπιση της γρίπης 
των πτηνών». 

4. Το υπ’ αριθμ. 31824/20.1.2006 έγγραφο του Υπ. Αγρο¬ 
τικής Ανάπτυξης και Τροφίμων, σχετικά με τροποποίηση 
Προϋπολογισμού, για την κάλυψη δαπανών Υπερωριακής 
Αποζημίωσης λόγω απασχόλησης μελών των Τοπικών 
Κέντρων Επείγουσας Ανάγκης στα πλαίσια αντιμετώ¬ 
πισης της Γρίπης των πτηνών. 

5. Την υπ’ αριθμ. 2/3981/25.1.2006 απόφαση του Υπουρ¬ 
γού Οικονομίας και Οικονομικών, με την οποία εγκρίνε- 
ται το ποσό των 15.120 Ευρώ, για την κάλυψη δαπανών 
υπερωριακής αποζημίωσης του προσωπικού στο πλαί¬ 
σιο αντιμετώπισης της Γ ρίπης των πτηνών. 

6. Το υπ’ αριθμ. 8179/11.2.2006 έγγραφο του Υπ. Εσωτε¬ 
ρικών Δημόσιας Διοίκησης και Αποκέντρωσης, σχετικά 
με την παραμονή υπαλλήλων της Δ/νσης κτηνιατρι¬ 
κής, πέραν του κανονικού ωραρίου και ως τις 10.00 
μ.μ., συμπεριλαμβανομένων των μη εργάσιμων ημερών, 
προκειμένου να ανταποκρίνονται στα τυχόν τηλεφωνή¬ 
ματα των πολιτών που θέλουν να αναφέρουν σχετικά 
περιστατικά. 

7. Τις ανάγκες της Υπηρεσίας μας για την ορθή και 
αποτελεσματική εφαρμογή των μέτρων κατά της Γ ρίπης 
των πτηνών, αποφασίζουμε: 

Την έγκριση υπερωριακής απασχόλησης όλων των 
υπαλλήλων της Δ/νσης Κτηνιατρικής της Ν/Α Κοζάνης, 
ανερχόμενη σε 3.106 ώρες συνολικά, για το χρονικό 
διάστημα από 16.2.2006 έως 31.3.2006. 

Η συνολική δαπάνη ανέρχεται κατ’ εκτίμηση σε 
15.120,00 ευρώ. 

Η κατανομή των ωρών υπερωριακής απασχόλησης 
κατά υπάλληλο θα καθοριστεί με απόφαση του Διευ¬ 
θυντή της Υπηρεσίας, σύμφωνα με το εβδομαδιαίο πρό¬ 
γραμμα υπερωριακής απασχόλησης των υπαλλήλων της 
Δ/νσης Κτηνιατρικής, μετά από εκτίμηση των πραγμα¬ 
τικών και έκτακτων επειγουσών υπηρεσιακών αναγκών, 
όπως αυτές κάθε φορά θα προκύπτουν. 

Η υπερωριακή απασχόληση όλων των υπαλλήλων 
της Δ/νσης Κτηνιατρικής κρίνεται αναγκαία και επιβε¬ 
βλημένη προκειμένου να καλύπτονται οι έκτακτες και 
επείγουσες υπηρεσιακές ανάγκες για τους παρακάτω 
λόγους: 

1. Υπηρεσία πέραν του κανονικού ωραρίου και ως τις 
10.00 μ.μ. συμπεριλαμβανομένων των μη εργάσιμων ημε¬ 
ρών για την αντιμετώπιση διαφόρων περιστατικών τα 
οποία μας γνωστοποιούνται. 

2. Εφαρμογή προληπτικών μέτρων στα όρια του Νο¬ 
μού Κοζάνης, λόγω της εμφάνισης κρουσμάτων υψηλής 
παθογονικότητας γρίπης των πτηνών σε άγρια πτηνά 
στην Ελλάδα, όπως: 

• Ενημέρωση των πολιτών, πτηνοτρόφων οικόσιτων 
πτηνών, πτηνοτρόφων συστηματικών εκμεταλλεύσεων 
σχετικά με τη γρίπη των πτηνών. 

• Περισυλλογή νεκρών άγριων υδρόβιων και μη υδρό¬ 
βιων πτηνών και αποστολή αυτών στο εργαστήριο ανα¬ 
φοράς για τη γρίπη των πτηνών στη Θεσσαλονίκη. 

• Περισυλλογή νεκρών ύποπτων οικόσιτων πτηνών και 
πτηνών συστηματικών εκμεταλλεύσεων και αποστολή 
αυτών στο εργαστήριο αναφοράς στη Θεσσαλονίκη 
κ.λπ. 

• Τήρηση και εφαρμογή όλων των ενεργειών και 
μέτρων που περιλαμβάνονται στο σχέδιο επείγουσας 
επέμβασης του Υπουργείου Αγροτικής Ανάπτυξης και 
Τροφίμων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 16 Φεβρουάριου 2006 

Ο Νομάρχης 
ΙΟΡΔΑΝΗΣ ΑΝΔΡΕΑΔΗΣ 

-*- 

Αριθμ. 312 (16) 

Σύσταση Επιτροπής σχετικά με την εφαρμογή 
του π.δ. 47/2005. 

Ο ΠΡΟΕΔΡΟΣ ΤΗΣ ΑΡΧΗΣ ΔΙΑΣΦΑΛΙΣΗΣ 
ΤΟΥ ΑΠΟΡΡΗΤΟΥ ΤΩΝ ΕΠΙΚΟΙΝΩΝΙΩΝ 

Έχοντας υπόψη: 

α) Τις διατάξεις της παρ. 3 του άρθρου 6 του 
ν. 3115/2003 (ΦΕΚ 47Α/27.2.2003), περί συγκροτήσεως 
Ομάδων Εργασίας για την εξέταση και έρευνα θεμά¬ 
των ειδικού ενδιαφέροντος που σχετίζονται με θέματα 
αρμοδιοτήτων της. 

β) Την υπ’ αριθμ. 128/10.10.2005 Εισήγηση προς την 
Ολομέλεια της ΑΔΑΕ με θέμα «Διερεύνηση Σύστα- 
στης Επιτροπής σχετικά με την εφαρμογή του π.δ. 
47/2005». 

γ) Την απόφαση της Ολομέλειας της ΑΔΑΕ που πάρ- 
θηκε κατά τη συνεδρίαση της 12ης Οκτωβρίου 2005 
σχετικά με την ανάγκη σύστασης σχετικής Επιτροπής. 

δ) Την απαντητική επιστολή του Υπουργείου Δημό¬ 
σιας Τάξης υπ’ αριθμ. ΑΔΑΕ ΕΜΠ 79/23.12.2005, ΕΜΠ 
20/2.2.2006 και ΕΜΠ 50/13.2.2006. 

ε) Την απαντητική επιστολή του Υπουργείου Οικονο¬ 
μίας και Οικονομικών υπ’ αριθμ. ΑΔΑΕ 2441/19.12.2005. 

στ) Την απαντητική επιστολή του Υπουργείου Δικαι¬ 
οσύνης υπ’ αριθμ. ΑΔΑΕ 1/3.1.2006. 

ζ) Την απαντητική επιστολή του Υπουργείου Μεταφο¬ 
ρών και Επικοινωνιών υπ’ αριθμ. ΑΔΑΕ 187/23.2.2006. 

η) Ότι η σχετική δαπάνη θα βαρύνει τον προϋπολο¬ 
γισμό του έτους 2006 της ΑΔΑΕ, με ΚΑΕ 0515, αποφα¬ 
σίζουμε: 

Τη σύσταση Επιτροπής αποτελούμενης από εκπροσώ¬ 
πους της ΑΔΑΕ και των αρμοδίων για το π.δ. 47/2005 
Υπουργείων Οικονομίας και Οικονομικών, Δικαιοσύνης, 
Μεταφορών και Επικοινωνιών και Δημόσιας Τάξης. 


Αντικείμενο της Επιτροπής ορίζεται: 

• Ενημέρωση των αρμοδίων για την έκδοση του π.δ. 
47/2005 αναφορικά με τεχνικά ζητήματα που έχουν 
προκύψει για την εφαρμογή του, τα οποία και επισυνά¬ 
πτονται σε σχετικό υπόμνημα, καθώς και για άλλα που 
ενδέχεται να εντοπιστούν μελλοντικά. 

• Προτάσεις λύσεων για τα ζητήματα αυτά. 

- Καταγραφή προτάσεων προς τα αρμόδια Υπουργεία 
για την καλύτερη εφαρμογή του π.δ. 47/2005. 

Στην Επιτροπή θα συμμετάσχουν οι κάτωθι: 

1. Υπουργείο Δημόσιος Τάξης: 

α) Σκανδάλης Αχιλλέας Αστυνόμος Α', Δ/νση Ασφά¬ 
λειας Αττικής/ΥΑΟΕ. 

β) Τσιχλάκης Μιχαήλ, Αστυνόμος Α', ΔΑΕΕΒ. 

2. Υπουργείο Οικονομίας και Οικονομικών: 

α) Καλογιάννης Ευάγγελος, Τμηματάρχης (τακτικό 
μέλος). 

β) Ζαρκαδούλα Βασιλική (αναπληρωματικό μέλος). 

3. Υπουργείο Δικαιοσύνης: 

α) Μπουντουρά Ευδοκία, Προϊσταμένη Δ/νσης (τακτικό 
μέλος). 

β) Φλέγγα Ευταξία, Προϊσταμένη Τμήματος (αναπλη¬ 
ρωματικό μέλος). 

4. Υπουργείο Μεταφορών και Επικοινωνιών: 

α) Καλαφατίδης Σταύρος, Προϊστάμενος Τμήματος 
Ηλεκτρομαγνητικής Συμβατότητας (τακτικό μέλος). 

β) Μπενμαγιώρ Νισσήμ, Προϊστάμενος Δ/νσης Πιστο¬ 
ποίησης (αναπληρωματικό μέλος). 

5. Αρχή Διασφάλισης Απορρήτου Επικοινωνιών: 

α) Μαραβέλας Κωνσταντίνος, μέλος ΑΔΑΕ. 

β) Καψάλης Χρήστος, μέλος ΑΔΑΕ. 

γ) Βενιέρης Ιάκωβος, μέλος ΑΔΑΕ. 

δ) Τρακάδας Παναγιώτης, Προϊστάμενος Δ/νσης Δια¬ 
σφάλισης Υποδομών και Απορρήτου Τηλεπικοινωνιακών 
Υπηρεσιών. 

ε) Νικολούζου Ευγενία, υπάλληλος ΑΔΑΕ. 

στ) Τζαγκαράκη Φλώρα, υπάλληλος ΑΔΑΕ. 

Η Ομάδα Εργασίας θα ολοκληρώσει το έργο της εντός 
τριών (3) μηνών. 

Η αποζημίωση των μελών της παραπάνω Ομάδας Ερ¬ 
γασίας θα καθορισθεί με κοινή υπουργική απόφαση των 
Υπουργών Οικονομίας και Οικονομικών και Δικαιοσύνης 
και θα βαρύνει τον ΚΑΕ 0515. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 16 Μαρτίου 2006 
Ο Πρόεδρος 

ΑΝΔΡΕΑΣ ΛΑΜΠΡΙΝΟΠΟΥΛΟΣ 

